Ljóst er að lesendur Skessuhornsvefjarins telja engan veginn nóg að gert til að bregðast við því áfalli sem skertar fiskveiðiheimildir eru sjávarplássum . Í síðustu viku spurðum við hvort mótvægisaðgerðir vegna kvótaskerðingar væru nægjanlegar og svöruðu 61% því til að svo væri alls ekki . 14% sögðust hins vegar telja að svo sé , en 25% sögðust ekki vita það . Hvort niðurstöður þessarar könnunar verða teknar fyrir á næsta ríkisstjórnarfundi skal ósagt látið , en hún gefur í það minnsta vísbendingu um hug kjósenda í kjördæmi sjávarútvegsráðherra .